b'\n_START_ARTICLE_\nKabokl\xc4\x97s\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas nuo 10 iki 16 cm ilgio. Plunksn\xc5\xb3 danga tanki ir \xc5\xa1iurk\xc5\xa1ti. Vyraujanti yra \xc5\xbealia spalva, galva su raudonomis ir m\xc4\x97lynomis d\xc4\x97m\xc4\x97mis. Antuodegis visada raudonos spalvos. Uodega trumpa, tiesiai nukirsta. Jos ilgis lygus sparno ilgiui ar \xc5\xa1iek tiek ma\xc5\xbeesnis. Kojos stiprios, trumpos. Snapas silpnas, ilgas, i\xc5\xa1 \xc5\xa1on\xc5\xb3 suspaustas.\n_START_SECTION_\nPaplitimas\n_START_PARAGRAPH_\nPaplitusios Sundos salose, Filipinuose, Bismarko archipalage, Indijoje, Naujojoje Gvin\xc4\x97joje.\n_START_SECTION_\nGyvenimo b\xc5\xabdas\n_START_PARAGRAPH_\nGyvena tropiniuose mi\xc5\xa1kuose dideliais pulkais. Taip pavadintos d\xc4\x97l to, kad ilsisi ir miega ant med\xc5\xbei\xc5\xb3 \xc5\xa1ak\xc5\xb3 kab\xc4\x97damos \xc5\xbeemyn galva, pana\xc5\xa1iai kaip \xc5\xa1ik\xc5\xa1nosparniai. I\xc5\xa1g\xc4\x85sdintos i\xc5\xa1ske\xc4\x8dia koj\xc5\xb3 pir\xc5\xa1tus ir krenta \xc5\xbeemyn, i\xc5\xa1skleid\xc5\xbeia sparnus ir nuskrenda. Gerai land\xc5\xbeioja po \xc5\xa1akas._NEWLINE_Maitinasi uogomis, vaisiais, nektaru. Labai gra\xc5\xbeiai gieda. Lizd\xc4\x85 \xc4\xafsirengia med\xc5\xbei\xc5\xb3 drev\xc4\x97se.\n_START_SECTION_\nLaikymas\n_START_PARAGRAPH_\nS\xc4\x97kmingai veisiamos JAV ir Europos zoologijos soduose.'